AUTO BILD България / Audi с 685 к.с. и 180 000 лв. загуба на стойност
Това Audi RS 7 е тунинговано от MTM до 685 к.с. и сега вдига над 300 км/ч. Като ново е струвало 280 000 лв., сега се продава за една трета от стойността си.
685 к.с., над 300 км/ч максимална скорост: това Audi RS7 може спокойно да се мери с Lamborghini Huracan. При това моделът от Инголщадт предлага място за петима и благодарение на оборудването си предоставя солидно количество комфорт. Заедно с тунинга цената като нов на автомобила е била 280 000 лв. Като употребяван автомобилът се предлага доста изгодно – както е обичайно за луксозните автомобили втора ръка: само за пет години това Coupé с четири врати е загубило почти две трети от стойността си и се предлага за под 100 000 лв.!
Много мощност и сърдита визия
4-литров битурбо двигател V8 с 560 к.с. вероятно е напълно достатъчен за всеки един автомобил. Не така са стояли нещата при предишния собственик на този RS 7, който веднага го е закарал при тунинг-специалистите от MTM – те са увеличили мощността на модела на внушителните 685 к.с. Още по-впечатляващо е повишението на максималния въртящ момент – от 700 Нм на 865 Нм, който е на разположение почти веднага. Спринтът от 0 до 100 км/ч на притежаващия 4х4 модел от Инголщадт трае 3,5 секунди, а след 11,4 секунди ще се движите с 200 км/ч. Максималната скорост също е увеличена от хората от MTM – сега е 305 км/ч. Външният вид на това RS 7 също се грижи за солиден престиж при изпреварване. Радиаторната решетка е лакирана в черно, има надпис Quattro и LED дневни светлини. Лакът е в Нардо-сиво и придава на Audi визия на боен изтребител.
За да може автомобилът да се управлява подобаващо в завоите, предишният собственик е поръчал и динамичен пакет. Той включва управление с различни режими, спортно окачване и спортен диференциал, както и матрични LED фарове. Всичко тва е комбинирано с голям брой комфортни екстри. Климатизирани предни седалки, подгряване на волана, Head-up дисплей, развлекателна система с два монитора, отопление на седалките и отделни зони на климатизация на задните седалки са само част от екстрите. Предишният собственик е поръчал и аудиосистема Bose и асистент за паркиране.
Накрая цената на този RS 7 е скочила до 280 000 лв. Сега обаче всичко това се е променило драстично: след 121 000 километра и пет години автомобилът се предлага за 100 000 лв. Иначе този RS 7 е с безупречна сервизна история и е от първа ръка.
Вижте предложенията за Audi RS 7 в нашата търсачка:
https://autobild.bg/autoscout/search.php?ma=9&mo=20295&price_min=-1&price_max=-1&year_min=2015&year_max=-1&co=ALL&mileage_max=-1&fuel=-1&po=-1
Новото BMW Серия 2 Coupé без XXL-бъбреци?
Fiat спира дизела при Panda и 500
Lamborghini Polo Storico реставрира уникат Miura SVR